สวัสดีครับ พอดีอยากสอบถามว่ามีเลือดปนอุจระผมอายุ24 ประมาณ5วันที่แล้ว ตอนถ่านมีไหลปนอุจระออกมาครับ แต่เป็นสีแดงสด ออกไม่เยอะมากปนมาด้วยครับ ผมก็เลยยังไม่ได้หาและรอดูอาการสัก1-2วัน เพราะไม่ปวดท้องหรือมีอาการอะไร แล้วมันก็ไม่มีเลือดไหลในวันที่3ครับ เลือดหยุดไหล แต่พอวันนี้ รู้สึกปวดท้องถ่าย แต่ผมทำธุระอยู่เลยยังไม่ได้ไปถ่าย พอมาถ่ายอีกทีเห็นว่ามีเลือดสีแดงสดปนออกมา อยากถามว่ามันเกี่ยวกับการที่เราเบ่งอุจระแรงไปไหม เพราะเราเองไม่ค่อยกินผักผลไม้ครับ ขอบครับ
สวัสดีค่ะ อาการมีอุจจาระปนเลือด อาจมีสาเหตุจาก-ริดสีดวงทวาร ทำให้ถ่ายลำบาก อุจจาระแข็ง อาจมีเลือดปนได้-มีแผลฉีกขาดที่รูทวารหนักจากการขับอุจจาระที่แข็งตัวจากอาการท้องผูก-ทวารหนักและไส้ตรงอักเสบ-ลำไส้ใหญ่อักเสบ-มีติ่งเนื้อในลำไส้ใหญ่-มะเร็งลำไส้ใหญ่ โดยมะเร็งลำไส้ใหญ่นั้นอาจมีการถ่ายเป็นเลือด ร่วมกับการขับถ่ายที่เปลี่ยนแปลงเช่นท้องผูกสลับท้องเสีย อาจไม่มีการเจ็บปวดอะไรการถ่ายเป็นเลือดเป็นภาวะไม่ปกติ แนะนำพบแพทย์เพื่อตรวจร่างกายทางทวารหนักอีกครั้งว่ามีรอยโรคอะไรที่อธิบายการเลือดออกหรือไม่ หากไม่พบ อาจต้องส่องกล้องทางเดินอาหารร่วมด้วยค่ะแนะนำการรับประทานอาหารที่มีกากใยสูงเช่นผักผลไม้ให้มากขึ้น ดื่มน้ำมากๆ ฝึกการขับถ่ายให้เป็นเวลาและไม่นั่งถ่ายนานจนเกินไป ไม่เบ่งอุจจาระแรงจนเกินไป เพราะอาจทำให้เกิดแผลตรงทวารหนักขึ้นมาได้